[{"text_idx": "#000004", "text": "Mi estas bons\u0302anca havi sirian pasporton"}, {"text_idx": "#000006", "text": "C\u0302i tiu afis\u0302o estas parto de speciala serio [en] de artikoloj de la blogistino kaj aktivulino Marcell Shehwaro, priskribantaj la realaj\u0302ojn de la vivo en Sirio [eo], kie dau\u0306ras la milito inter la du armeoj, tiu kiu estas lojala al la nuna reg\u0302imo kaj tiu kiu provas elpeli g\u0302in."}, {"text_idx": "#000007", "text": "Mi estas bons\u0302anca havi sirian pasporton. Bonvolu kompreni, ke se ne estus pro tiu c\u0302i pasporto, la hazarda elektado ne estus elektinta min, hazarde kaj koincide, por plua kontrolo en c\u0302iuj flughavenoj kiujn mi iam trairis."}, {"text_idx": "#000010", "text": "Se ne estus pro mia siria pasporto, mi neniam estus au\u0306dinta tiun ege g\u0302entilan frazon: \u201cBonvolu, c\u0302u vi povas atendi c\u0302e tiu c\u0302i flanko de la muro, frau\u0306lino?\u201d, kaj mi ne estus memorinta miajn infanag\u0302ajn punojn en la lernejo."}, {"text_idx": "#000013", "text": "Se ne estus pro mia siria pasporto, mi ne estus rimarkinta kiel oni igas nin, la suspektatojn, defendi kun ekstrema g\u0302entileco nian senkulpecon kaj denunci terorismon; nin, kiuj pli ofte estintas la celo de terorismo ol iu ajn el tiuj kiuj kontrolas nin pri g\u0302i."}, {"text_idx": "#000016", "text": "Estis pura hazardo ke duono de la atendantoj en la kontrola koridoro levis siajn manojn, kiam la inspektisto vokis por \u201cMohammed\u201d. Estas pura hazardo, meze de tiom da aliaj similaj koincidoj."}, {"text_idx": "#000017", "text": "Pardonu min, sinjoro, mi estas obsedata pri identigantaj skemoj. Se ne estus pro mia siria pasporto, mi eble ne estus rimarkinta la ripetig\u0302antan skemon \u2013 pure hazardan ripetig\u0302antan skemon, kompreneble."}, {"text_idx": "#000018", "text": "Mi sidas tie kaj atendas kun la aliaj. Mi prenas arablingvan libron de Ibrahim Nasrallah, palestindevena verkisto kiu parolas pri rezisto kaj amo. Mi memoras la tempon kiam mi estis aktivulino batalanta por libereco kaj demokratio, partoprenanta en protestoj kaj kuranta por s\u0302irmo, kaj verkanta. Mi rigardas la libron en mia mano. Nun mia plej granda rezisto-ago estas teni enmane arablingvan libron c\u0302e flughaveno."}, {"text_idx": "#000022", "text": "\u201cMi provos aspekti gaja kaj felic\u0302a en la flughaveno, sed permesu min doni al vi malgrandan konsilon: se vi vidas gajan kaj felic\u0302an sirianon en flughaveno, estas tiam ke vi vere devas suspekti.\u201d"}, {"text_idx": "#000025", "text": "C\u0302u mi s\u0302ajnas al vi kolera? Mi pardonpetas! Mi ankorau\u0306 ne majstras viajn manierojn. Aperi kolera igas onin suspektinda. Mi scias, kaj vi scias kiel emociaj ni estas. Vi komprenas, ni ankorau\u0306 ne lernis kiel esti malpli koleraj, dum c\u0302iuj aviadiloj en la mondo helpas al nia registaro bombardi nin tage kaj nokte. Mi provos aspekti gaja kaj felic\u0302a en la flughaveno, sed permesu min doni al vi malgrandan konsilon: se vi vidas gajan kaj felic\u0302an sirianon en flughaveno, estas tiam ke vi vere devas suspekti."}, {"text_idx": "#000029", "text": "Mi estas bons\u0302anca havi mian sirian pasporton. Imagu \u2013 post c\u0302io kion mi travivis, mi ankorau\u0306 havas kos\u0302marojn en kiuj mi perdas mian pasporton kaj vekig\u0302as terurita."}, {"text_idx": "#000032", "text": "Mi estas bons\u0302anca havi sirian pasporton. C\u0302u vi bonvolos redoni g\u0302in al mi?"}, {"text_idx": "#000039", "text": "Juna kuiristo en Bakuo transformis sian apartamenton en restoracion"}, {"text_idx": "#000043", "text": "Aboni komentojn de c\u0302i tiu artikolo per retpos\u0302to"}]